text: Par redder sig ud af brændende hus
  20 august 2012 kl. 06.27
  Et rækkehus på Stensgårdsvej i Erritsø ved Fredericia nedbrændte søndag kort før midnat, skriver Radio VLR.
  Ved 23.45-tiden reddede en 59-årig kvinde og en 64-årig mand sig ud af det brændende hus.
  Branden startede i carporten og bredte sig meget hurtigt til resten af huset, fortæller vagtchef hos Sydøstjyllands Politi, Hans Hoffensetz.
  Brandårsagen er endnu ukendt, men branden kan været opstået i nogle klude med lak, der muligvis har selvantændt.
  Fredericia Brandvæsen fik slukket branden, men rækkehuset stod ikke til at redde.
  Tilbage står kun nogle mure.
  